OzLabs/hebrew-wiki-articles huggingface dataset:
יש בך הכל

"יש בך הכל" הוא שיר של הזמר-יוצר הישראלי עקיבא תורג'מן. השיר נכתב בידי עקיבא וצורית תורג'מן, והולחן בידי עקיבא. הוא הופק ועובד בידי סתיו בגר ויצא לאור בתור סינגל ב-23 בפברואר 2022.

== רקע ==
השיר נכתב בידי הזמר-יוצר הישראלי עקיבא תורג'מן ואשתו צורית תורג'מן. הוא הולחן בידי עקיבא, והופק ועובד בידי סתיו בגר. הוא יצא לאור כסינגל ב-23 בפברואר 2022<ref></ref> ועם יציאתו פרסם עקיבא הסבר על השיר:

== קבלה ביקורתית ==
רחלי פלנט רוזן מאתר סרוגים כתבה כי "נראה שמדובר בשיר שייכנס גם ללב וגם לקונצנזוס הישראלי"<ref></ref>. באותו האתר, הקליפ תואר כ"מלווה בעדינות ובתבונה את הקושי שהוא מתמודד איתו, כאדם כבד משקל. הוא עובר תהליך של הבנה, שהוא שלם בדיוק כפי שהוא"<ref></ref>.

== וידאו קליפ ==
עם יציאתו הועלה הוידאו-קליפ של השיר לערוץ היוטיוב של עקיבא ולעמוד האינסטגרם שלו. הקליפ בוים על ידי יעקב אסרף ומשחק בו השחקן הישראל אמיר זרד אותו הזכיר עקיבא בתיאור המצורף לקליפ:

ב-1 במרץ, כשבוע לאחר יציאת השיר והקליפ, פרסם עקיבא באינסטגרם פוסט בו הוא מסביר את התהליך בו לוהק אמיר זרד לתפקיד ואת הסיבות לכך:

== הצלחה ==
השיר זכה להצלחה רבה והשמעות רבות ברדיו עם 1286 השמעות ברדיו בשנת 2022<ref></ref>. בחול המועד פסח תשפ"א השיק עקיבא את סבב ההופעות שלו בשם "יש בך הכל -הסיבוב החדש!"<ref></ref>

השיר זכה בתואר "שיר השנה" במצעד המוזיקה השנתי של האתר "כיכר השבת", של תחנת הרדיו "קול פליי" ושל תחנת הרדיו "קול ברמה" לסיכום שנת ה'תשפ"ב במוזיקה היהודית, ובמקום 11 ברשימת 30 השירים שעשו את השנה על ידי בחדרי חרדים<ref></ref>.

=== מיקומי שיא ===

==קישורים חיצוניים==

== ביאורים ==

== הערות שוליים ==

קטגוריה:שירים בעברית
קטגוריה:שירים על ילדות
קטגוריה:שירי עקיבא תורג'מן
בולמאס

בולמאס (ידוע גם בשמות בורמאיקוס, רודנ'צס) הוא מאפה מסורתי מהמטבח היהודי ספרדי. המאפה עשוי מבצק דק ובתוכו מלית של גבינות עם תרד, מנגולד (פזי) או חצילים, שלבסוף נכרך לצורת שבלול. הבולמאס נחשב, לצד הבורקס והבויוס, לאחד משלושת המאפים הקלאסיים שהוגשו בבוקר שבת במטבח של יהודי טורקיה.

במטבח הישראלי בן-זמננו נהוג להכין בורקס תרד גם כן בצורת שבלול. ייתכן ומנהג זה קיבל השראה מצורתו המעוגלת של הבולמאס.

בקהילות מסוימות הגישו באופן מסורתי בראש השנה ובסוכות גרסה מיוחדת של המאפה עם מלית דלעת.

== שמות ==
בקרב יהודי יוון (ובפרט בסלוניקי וברודוס) המאפה נודע בשם רודנ'צס (rodanches), בשל צורתו המזכירה את פרח הורד.

בקרב היישוב הספרדי הישן בירושלים, המאכל נודע בשם בורמאיקוס, כאשר "בורמאיקוס דה פזי" הוא בולמאס תרד/מנגולד, "בורמאיקס דה ברנג'נה" הוא בולמאס חצילים, "בורמאיקוס דה קזו" כולל מלית של גבינה מלוחה, תפוח אדמה וביצה. לצד כל אלה הייתה גם גרסה בשרית בשם "בורמאיקוס דה קרנה", הכוללת מלית של גומו: תערובת של בשר טחון, בצל וצנוברים.<ref>רשליקה - Rashelika - ניחוח המטבח הירושלמי ספרדי המסורתי. 1999. p. 162</ref>

== הכנה ==
את הבולמאס המסורתיים מכינים מבצק שמרים, אותו לשים לכדורים קטנים. מניחים לכדורים לתפוח כשהם מושרים בשמן, מה שמסייע ליצירתו של בצק פריך המזכיר בצק פילו. לאחר מכן מגלגלים ומותחים כל כדור בצק עד שנוצר עיגול דק מאוד. מפזרים את המלית על קצה הבצק ומגלגלים עד שנוצר מעין גליל ארוך. לבסוף, כורכים את הגליל לצורת שבלול, ואופים עד שמתקבל גוון זהוב.<ref>Marks, G. (1999). The: World of Jewish Cooking. Simon and Schuster. p. 31</ref>

== ראו גם ==
* בויוס - מאפה מסורתי נוסף מהמטבח של יהדות ספרד
* בורקס - שם כולל לאוסף של מאפים פופולריים בישראל שמקורם גם כן ביהדות ספרד, מוגשים כמתאבנים
* ספנקופיטה - מאפה פילו דומה מהמטבח היווני

== קישורים חיצוניים ==
* 
* [https://asif.org/he/%D7%93%D7%A8%D7%9A-%D7%94%D7%91%D7%95%D7%A8%D7%A7%D7%A1/?fbclid=IwAR0xwE_53berQveUeimmKgFA4EOOdzvGhmW3zcoIbZ1MCr9VNtVmd35STE0 דרך הבורקס], אסיף
* [https://asif.org/he/%D7%9E%D7%AA%D7%9B%D7%95%D7%A0%D7%99%D7%9D/%d7%91%d7%95%d7%99%d7%95%d7%a1-%d7%91%d7%95%d7%9c%d7%99%d7%9e%d7%90%d7%a1/ מתכון לבויוס (בּוּלֵמָס)], אסיף

==הערות שוליים==

קטגוריה:המטבח היהודי ספרדי
קטגוריה:המטבח היהודי
קטגוריה:המטבח הטורקי
קטגוריה:מתאבנים
קטגוריה:מאכלי גבינה
קטגוריה:מאפים
חיים רגב

חיים רגב (נולד ב-25 ביולי 1967) הוא דיפלומט ישראלי, המכהן כשגריר ישראל לאיחוד האירופי ולנאט"ו בבריסל. כיהן בעבר כסמנכ"ל מזרח תיכון ותהליך השלום במשרד החוץ, וכראש המטה של שר החוץ גבי אשכנזי.

== ביוגרפיה ==
רגב נולד בקריית מלאכי בשנת 1967 ולמד בבית הספר "בויאר" בירושלים. שירת בצה"ל כמ"פ חי"ר והשתחרר בדרגת סרן. בעל תואר ראשון במדע המדינה ולימודי המזרח התיכון, ותואר שני (MBA) במנהל עסקים מאוניברסיטת תל אביב.

חיים רגב הצטרף למשרד החוץ ב-1994 ועם סיום קורס הצוערים של משרד החוץ, בקיץ 1996, הוצב בנציגות ישראל במסקט, שבעומאן, הנציגות הרשמית הראשונה של ישראל שנפתחה במפרץ הפרסי. בשנת 1998 עבר לשרת בארצות הברית בעקבות מינויו כסגן הקונסול הכללי של ישראל למיאמי ופוארטו ריקו. בין השנים 2008–2004 שימש כיועץ לענייני קונגרס בשגרירות ישראל בוושינגטון. ב-2008 הושאל למנהלת חומה שבמשרד הביטחון לתפקיד ראש ענף, בדרגת סא"ל, האחראי על הקשרים עם ארצות הברית.

בשנת 2013 מונה למנהל מחלקת התיאום במשרד החוץ. באוגוסט 2016 קודם לתפקיד סגן המנהל הכללי, ראש אגף המזרח התיכון ותהליך השלום במשרד החוץ.

במאי 2020 מונה במקביל לתפקיד ראש המטה של שר החוץ גבי אשכנזי.

באוגוסט 2021 החל תפקידו כשגריר ישראל לאיחוד האירופי ולנאט"ו בבריסל.

== חיים אישיים ==
חיים רגב נשוי ואב לשני בנים ולבת.

== קישורים חיצוניים ==
* [https://embassies.gov.il/eu/AboutTheEmbassy/Pages/The-Ambassador.aspx חיים רגב], באתר משרד החוץ
* 

קטגוריה:דיפלומטים ישראלים
קטגוריה:שגרירי ישראל באיחוד האירופי
קטגוריה:בוגרי תיכון בויאר
קטגוריה:בוגרי אוניברסיטת תל אביב
קטגוריה:ישראלים שנולדו ב-1967
אברהם קורלנד

אברהם קורלנד (בדנית: Abraham Kurland; 10 ביוני 1912 – 14 במרץ 1999) היה מתאבק יהודי דני, סגן אלוף אולימפי (לוס אנג'לס 1932) אלוף אירופה (סטוקהולם 1934), אלוף המכביה הראשונה (1932) ו-12 פעמים אלוף דנמרק (1932–1949)

==קורות חיים==
קורלנד נולד באודנסה וגדל בקופנהגן. הוא התאמן במועדון הכח קופנהגן. אחיו הצעיר, שמעון (1926–2016), אף הוא היה מתאבק מצטיין.

====אלוף המכביה====
ב שנערכה בתל אביב באפריל 1932 הוא זכה במדליית זהב בהיאבקות בסגנון יווני-רומי במשקל קל.

====סגן אלוף אולימפי====
ארבעה חודשים לאחר מכן באולימפיאדת לוס אנג'לס (1932) הוא זכה במדליית כסף בהיאבקות בסגנון יווני-רומי במשקל קל. בתחרות השתתפו 6 מתאבקים שהתמודדו כולם נגד כולם. בקרב הראשון הוא ניצח את יוניצ'י ימזקי מיפן בהפלה, בקרב השני הוא הפסיד לסגן אלוף האוליפמי היוצא אדוארד שפרלינג מגרמניה בנקודות שכה בארד. הקרב השלישי מול סילביו טוצי מאיטליה לא התקיים לאחר שהאיטלקי פרש מהטורניר לאחר הסיבוב הראשון. בקרב הרביעי הוא הפסיד בנקודות לאריק מלמברג משוודיה שזכה בזהב.

====אלוף אירופה====
באליפות אירופה שנערכה בסטוקהולם, שוודיה באוקטובר 1934 זכה בשתי מדליות במשקל קל, זהב וארד. מדליית זהב בסגנון יווני-רומי ומדליית ארד בסגנון חופשי.

באליפות אירופה שנערכה בבריסל, בלגיה בספטמבר 1935 זכה במדליית כסף במשקל קל בסגנון יווני-רומי, אחרי לורי קוסקלה מפינלנד ולפני וולפגנג ארל מגרמניה. בטורניר עצמו הוא ניצח בכל ששת הקרבות שלו כולל את לורי קוסקלה וללא ספק היה המתאבק הטוב בביותר במשקל שלו, אבל בגלל שיטת הניקוד באותה העת זכה קוסקלה.

למרות היותו מועמד מוביל למדליית זהב באולימפיאדת ברלין (1936) הוא וחבריו היהודים בחרו להחרים את המשחקים האולימפיים בשל יחסם של הנאצים ליהודים. בהיעדרו זכה במדליית הזהב לורי קוסקלה.

מאותה שנה ובכל תקופת מלחמת העולם השנייה הוא לא התחרה בתחרויות בינלאומיות.

====הבריחה מדנמרק====
בשנת 1943 ברח עם מספר מתאבקים יהודים לשוודיה בסירה ושם התגוררו אצל משפחותיהם של מתאבקים שוודים. בשנת 1945 חזר למולדתו והחל לעבוד כמאמן עד 1962.

בהיותו בן 36 באולימפיאדת לונדון (1948) הוא סיים במקום תשיעי במשקל קל בסגנון יווני-רומי. בסיבוב הראשון הוא ניצח את אלפרד יאוך מאוסטריה בהפלה, בסיבוב השני הוא הפסיד לשריף דמג' מלבנון בהחלטת שופטים ובסיבוב השלישי הוא הפסיד לגוסטב פריי משוודיה בהחלטת שופטים.

====מאמן====
בשנת 1962 הוביל את חניכו ביארן אנסבול לתואר סגן אלוף העולם בטולדו, אוהיו.

==קישורים חיצוניים==

==הערות שוליים==

קטגוריה:מתאבקים בסגנון יווני-רומי
קטגוריה:מתאבקים בסגנון חופשי
קטגוריה:מתאבקים יהודים דנים
קטגוריה:ספורטאים יהודים דנים
קטגוריה:אלופי המכביה: מתאבקים
קטגוריה:משתתפים יהודים באולימפיאדת לוס אנג'לס (1932)
קטגוריה:ילידי 1912
קטגוריה:נפטרים ב-1999
גרמנט (מחוז)

גברים מושכים מתלים של בגדים על מדרכה סואנת ברובע הבגדים ב-1955.
מחוז גרמנט (באנגלית: Garment District), המכונה גם גרמנט סנטר, פאשן דיסטריקט או פאשן סנטר, היא שכונה הממוקמת ברובע מנהטן בעיר ניו יורק. מקורם של שני השמות האחרונים של המחוז, מגיעים מהריכוז הגבוה של תעשיית האופנה במחוז. השכונה נחשבת לביתם של רבים מאולמות התצוגה של ניו יורק ושל חברות אופנה מרכזיות רבות, והיא נותנת מענה לכל ההיבטים של תהליך האופנה מעיצוב וייצור ועד למכירה סיטונאית.<ref name=":0"></ref>

האזור ידוע מאז תחילת המאה ה-20 כמרכז לייצור בגדים ועיצוב אופנה בארצות הברית, ובעולם.<ref name=":0" />

== גלריית תמונות ==
<gallery widths="250px" heights="200px">
קובץ:Street table trial for Fashion Center at Broadway & W40 St jeh.jpg|שולחן וכיסאות מעוצבים במחוז גרמנט
קובץ:Manhattan Garment District by Don Ramey Logan.jpg|מחוז גרמנט, מנהטן
קובץ:Hotel Barbour 330 West 36th Street.jpg|מלון ברבור
</gallery>

==קישורים חיצוניים==

== הערות שוליים ==

קטגוריה:מנהטן: שכונות
אוריקייטה

אוריקייטה (מאיטלקית: orecchia - אוזן, והסיומת -etta - קטן) היא סוג של פסטה טיפוסית מפוליה, אזור בדרום איטליה. שמה בא מצורתה, שדומה לאוזן קטנה.

== תיאור ==
לאוריקייטה יש צורה של כיפה קטנה, מרכזה דק יותר מקצוותיה, ומשטחה מחוספס. כמו פסטות אחרות, אוריקייטה מוכנת עם קמח דורום ומים. לעיתים נדירות משתמשים בביצים. בבישול ביתי דרום-איטלקי מסורתי, מגלגלים את הבצק ואז חותכים לקוביות. כל קובייה נמחצת עם סכין, ונגררת על משטח המסלסל את הפסטה (ייצור של קווטלו ). לאחר מכן הצורה מלופפת על האגודל.

== מנות ==
אוריקייטה מוגשת בדרך כלל עם בשר כמו חזיר, צלפים ויין לבן פריך<ref></ref>.

המנה המסורתית מפוליה היא "orecchiette alle cime di rapa" , מנה של אוריקייטה וראפיני . גם ברוקולי או כרובית נמצאים בשימוש נרחב כתחליף. במיוחד בסביבות קפיטנטה וסלנטו, אוריקייטה מוגשת באופן מסורתי גם ברוטב עגבניות (אל סוגו), לפעמים עם קציצות בשר מיניאטוריות או זילוף של ריקוטה או ריקוטה פורטה.

ספר הבישול האיטלקי "Il cucchiaio d'argento" (מילולית: כפית הכסף) מצביע על כך שאוריקייטה אידיאלית עבור רטבי ירקות.

== לקריאה נוספת ==
*

==קישורים חיצוניים==

== הערות שוליים ==

קטגוריה:סוגי פסטה
שמעון קורלנד

שמעון קורלנד (בדנית: Simon Kurland; 1923 – 2016) היה מתאבק יהודי דני, אלוף המכביה השלישית (1950) ואלוף דנמרק.

== קורות חיים ==
קורלנד גדל בקופנהגן והתאמן במועדון הכח קופנהגן. אחיו הבכור, אברהם (1912–1999) היה סגן אלוף אולימפי בהיאבקות (לוס אנג'לס 1932).

====אלוף המכביה====
ב שנערכה בתל אביב באפריל 1950 הוא זכה לכבוד לשאת את דגל דנמרק בטקס הפתיחה של המשחקים. במשחקים עצמם הוא במדליית זהב בהיאבקות בסגנון יווני-רומי במשקל קל, לפני נחומזון מישראל ישראל ולייבוביץ מקנדה.

בשנת 1943 ברח עם מספר מתאבקים יהודים לשוודיה בסירה ושם התגוררו אצל משפחותיהם של מתאבקים שוודים.

==קישורים חיצוניים==

* [http://hakoah.dk/noget-af-hakoahs-historiske-fortid/ SOME OF HAKOAH'S HISTORICAL PAST]

==הערות שוליים==

קטגוריה:מתאבקים בסגנון יווני-רומי
קטגוריה:מתאבקים בסגנון חופשי
קטגוריה:מתאבקים יהודים דנים
קטגוריה:ספורטאים יהודים דנים
קטגוריה:אלופי המכביה: מתאבקים
קטגוריה:ילידי 1923
קטגוריה:נפטרים ב-2016
בובי ובובה

בובי ובובה היא סדרת טלוויזיה ישראלית בת 52 פרקים לפעוטות בגילאי 1–4 שעלתה לשידור ב-2003 בערוץ בייבי. 

הסדרה הופקה על ידי חברת ההפקות הישראלית A.C. Pictures והיא סדרת המשך לסדרה "בובי יוצא לטיול (התינוק הצוחק)" ובאנגלית ובשפות שונות הסדרה מכונה בשם Booby and Booba.

== עלילה ==
בכל פרק בובי ובובה פוגשים דמויות שונות מהקהל המספרות ושרות על עצמן, חלק עם זמרות ליווי וחלק בלי (זמרות הליווי הן בצבעים ורוד, צהוב וכחול). היה פרק בסדרה על הזמרות ליווי. (הפרק נקרא: "שיר רומבה").

==קלטות והצגות==
הסדרה הופצה עם חברת הד ארצי בקלטות וידאו ו-DVD, ובהמשך אף עובדה להצגת ילדים.

== בובות החבר'ה לפי סדר א'-ב' ==
* אופניים גאוותניים
* איש חלל אמיץ
* אלבום תמונות משועמם
* ארוחת בוקר חשובה
* ברווז זללן (מותק הברווז)
* דבק ידי-זהב
* דג זהב גאון (דגי הדג)
* הגה מבולבל
* חול יצירתי
* חליל שמח
* חללית מרחפת
* טבח מצחיקן
* טיפה חמודה (טיפי הטיפונת)
* ים מלוח
* ירח עייף
* ירח מלא עגול
* כוכב ידידותי
* מברשת צבע רב גונית
* מברשת שיניים צחקנית
* מגלשה חלקה
* מטוס סילון מהיר
* מכתב מרובע
* מספריים מוזיקליים
* מצלמה ביישנית
* מקרוני כוכב-רוק
* מראה כשרונית
* משקפת סקרנית
* נדנדה מתלבטת
* נורה מגרשת חושך
* נר יום-הולדת
* סולם גבוה
* סקסופון גזעי
* עוגה גנדרנית
* עיפרון צנוע
* פאזל טיפוס מורכב
* פלסטר דביק
* פסנתר בשחור ולבן
* פרח חייכני
* צדפה מסתורית
* קוביות קרח נפלאות
* קולאז' חכמולוג
* רוח מטורפת (בובה שלא נמצאת בקהל)
* רופא (תרופה) דאגן
* רכבת בדרנית
* שבלול ביתי (אלון שבלולון)
* שיר רומבה
* שלג רך
* שעון מעורר דייקן
* תוכי חקיין
* תוף רעשן
* תיק שמנמן
* תרנגול בוס גדול

== שחקנים ==
* אופק משה - בובי
* דריה ליאור שושני - בובה
* גיתית שובל - אמא / דמויות שונות
* רון דרויאן - דמויות שונות
* גדי לוי - דמויות שונות
* שגית שמיר - דמויות שונות
* שאולי הלוי - דמויות שונות

==ההצגה==
הסדרה עובדה ב-2004 להצגת ילדים שעיבד וביים עידן עמית ושיחקו בו:
* עדי טופול
* שושי עזר
* משה בנדבה
* אלה פוליצר
* כרמית חלק

== קישורים חיצוניים ==
* 
* [https://www.habama.co.il/Pages/Event.aspx?Subj=6&Area=1&EventID=3494 המחזמר "בובי ובובה" באתר הבמה]

קטגוריה:תוכניות טלוויזיה שעלו לשידור בשנות ה-2000
קטגוריה:ערוץ בייבי סדרות
קטגוריה:תוכניות טלוויזיה בכיכובן של בובות
קטגוריה:קלטות ילדים ישראליות
פופ פסיכדלי

פופ פסיכדלי (באנגלית: Psychedelic pop) המכונה גם אסיד פופ (באנגלית: Acid pop)<ref name=":0"></ref> היא מוזיקת פופ המכילה מאפיינים מוזיקליים הקשורים למוזיקה פסיכדלית.<ref name=":0" />

המאפיינים שהתפתחו בסוף שנות ה-60 כללו תכונות "טריפיות" כמו גיטרות מעוותות, פעולה מחוכמת באמצעות קלטות, הקלטה לאחור, סיטארים והרמוניות בסגנון להקת הבנים האמריקאית הביץ' בויז, ששולבו לשירים מלודיים עם מבנים אדוקים.<ref name=":0" />

== היסטוריה ==
הסגנון נמשך עד תחילת שנות ה-70 של המאה ה-20.<ref name=":0" /> בהמשך לכך, החלו אמני נאו-פסיכדליה להשתמש בסוגה הזו בשיריהם וביצירותיהם, כנגזרת של מוזיקת הפופ הפסיכדלית.<ref name=":0" />

== אמני ולהקות פופ פסיכדלי ==
להלן לקט של אמני ולהקות פופ פסיכדלי שפעלו במרוצת השנים:
* הביץ' בויז
* הביטלס
* דונובן
* בי ג'יז
* מרמלדה
* פינק פלויד
* טראפיק

== הערות שוליים ==

*
פופ
פסיכדלי
הכח קופנהגן

הכח קופנהגן (בדנית: Jødisk Idætsforening Hakoah) הוא מועדון ספורט יהודי בקופנהגן שבדנמרק. המועדון כלל ספורטאים בענפי ספורט מגוונים. הקבוצה הבולטת ביותר של המועדון הייתה קבוצת ההיאבקות.

יו"ר הכוח מאז 2009 הוא מרטין נורדן.

== היסטוריה ==
המועדון נוסד ב-12 באוקטובר 1924 כמועדון ספורט עבור נערים בגילאי 13–15, וזאת על ידי פאלק מאייר רודיצקי, סיימון סכנובסקי, אליסר שוואלוב ונתן פרברוף. בהתחלה הוקמו במסגרת המועדון קבוצות כדורגל, וב-1926 הוקמו קבוצות היאבקות. בהמשך נוספו קבוצות כדוריד, כדורסל, באולינג, התעמלות, טניס שולחן וטניס.

בשנת 1932 זכה אברהם קורלנד באליפות דנמרק בהיאבקות בסגנון יווני-רומי במשקל קל, האליפות הראשונה של המועדון. באותה שנה זכה גם במדליית כסף ב בלוס אנג'לס ובמדליית זהב ב.

למועדון היו מספר אלופי מכביה נוספים בהיאבקות: הרמן לייזין, יוסף זילברמן, משה ריילונד, שמעון קורלנד, יצחק פייקין, בני סרדה, שולסטיין ומתאבקים מצטיינים כמו: יעקב לייזין, קייל לייזין, אמיל וסרמן, רוברט אייסין, ליאו טורון, הרמן ארבשטיין, מיכאל קורלנד ועוד.

בשנת 1943 ברחו מתאבקים יהודים חברי המועדון לשוודיה בסירה, ושם התגוררו אצל משפחותיהם של מתאבקים שוודים.

==ראו גם==
* הכח וינה

==קישורים חיצוניים==
* [http://hakoah.dk/noget-af-hakoahs-historiske-fortid/ SOME OF HAKOAH'S HISTORICAL PAST]
* [https://www.facebook.com/jifhakoah/photos/simon-kurland-1923-2016-i-spidsen-for-den-danske-delegation-ved-maccabiaden-i-is/868571239940340/?locale=da_DK&paipv=0&eav=AfamUypVZfHaWVaADfV8QsGRwQFUxnwE28oYmO1p5lV1nINOhxKdaUuuSC0JAVs6AeQ&_rdr תמונה של שמעון קורלנד נושא את דגל דנמרק בטקס הפתיחה של המכביהה השלישית 1950], JIF Hakoah
* [https://www.facebook.com/jifhakoah/photos/pcb.2449905375140244/2449901725140609/?type=3&eid=ARDJaVDDcDPtrnDcPGlTZOEcJaNOtXxEgw5G_ibK_KOQUYZSti_Rt7VmtDiiMppa4BqpNaskoCN8SVs9 תמונה של בני סרדה], JIF Hakoah

*
קטגוריה:קבוצות כדורגל דניות
קטגוריה:יהדות דנמרק
קטגוריה:קופנהגן: ספורט
קטגוריה:מועדוני ספורט יהודים
קטגוריה:אגודות ספורט
פיק (אלבום)

פיק הוא אלבום האולפן השני של המוזיקאי הישראלי צביקה פיק. את האלבום הוציאה לאור חברת התקליטים CBS ישראל באוגוסט 1973. בעיבוד המוזיקלי של האלבום, לצידו של פיק עצמו, השתתפו מוזיקאים שונים, בהם יצחק קלפטר ואלדד שרים.

מתוך האלבום יצאו שני תקליטונים כפולים: אחד כולל את השירים "מחשבות" ו"הרקדן האוטומטי" בדואט עם רותי נבון, שיצא בשנת 1972, והשני כולל את השירים "סימנים" ו"תמיד ישנו מחר", שיצא לאור לאחריו ב-1973. לצידם נכללו באלבום גם ביצועים של פיק ל"שושנת פלאים" מאת שאול טשרניחובסקי, שבוצע על ידי יוני נמרי, והלחין פיק עבור ערב שירי משוררים, ל"בין האצבעות", שהלחין עבור רותי נבון, שגרסתה לשיר זכתה להצלחה. ול"שמע ישראל", שהלחין וביצע עבור פסטיבל הזמר החסידי. השיר "תמיד השתנית" נכתב על ידי ג'קי וולש ומושר בשפה האיטלקית.

מתוך האלבום היו ללהיטים השיר "סימנים", שהגיע לעשירייה הפותחת במצעדי הפזמונים השנתיים של הגל הקל וגלי צה"ל, ו"הרקדן האוטומטי", שעל אף שלא זכה להתברג במצעדים אלו, הפך לאחד משיריו המוכרים ביותר של פיק.

== רשימת רצועות ==

==הערות שוליים==

קטגוריה:אלבומי 1973
קטגוריה:אלבומי צביקה פיק
קטגוריה:אלבומים בעברית
קטגוריה:אלבומי פופ
קטגוריה:אלבומי רוק ישראליים
קטגוריה:אלבומי חברת CBS ישראל
וסילי שומוב

וסילי ג'ררדוביץ' שומוב (ברוסית: Василий Герардович Шумов; נולד ב-23 במרץ 1960) הוא מוזיקאי, במאי סרטים קצרים ומפיק מוזיקלי רוסי-אמריקאי. הוא ידוע בעיקר בזכות להקתו סנטר , שהוקמה בברית המועצות בסוף שנות ה-80, ובסיסה בלוס אנג'לס, ארצות הברית מאז 1990. שומוב יצר מוזיקה בסגנונות גל חדש, מוזיקה אלקטרונית ואוונגרד. במהלך הקריירה שלו, הוציא עשרה אלבומי סולו.

== ביוגרפיה ==
וסילי שומוב הוא בנם של מריה אפלחובה וג'רארד שומוב. עם אשתו הראשונה נולד לו בנו הראשון, אנטון. עם אשתו השנייה, גודית', נולדו לו שני ילדים, אנג'ליקה וניקולאי.<ref></ref>

== דיסקוגרפיה ==
=== אלבומי סולו ===
* 1986: Мой район (My District)
* 1990: Время три (Time Three)
* 1992: Шумовидение. Песни Живых и Мертвых (Noisevision. Songs of living and dead)
* 1992: (Tectonics)
* 1994: Голливудский Василек (Vasilyok of Hollywood)
* 1997: Короли поэзии в трансе (Kings of Poetry in Trance)
* 1998: (c группой «НТО Рецепт»)
* 2000: Музыка к 4 фильмам (music for 4 films)
* 2000: Играй сам себя (Play Itself)
* 2001: (Anagra. Analogous Citizenship)

==קישורים חיצוניים==

* 

== הערות שוליים ==

קטגוריה:מוזיקאים אמריקאים
קטגוריה:מוזיקאים רוסים
קטגוריה:מפיקים מוזיקליים אמריקאים
קטגוריה:מפיקים מוזיקליים רוסים
קטגוריה:אמריקאים שנולדו ב-1960
קטגוריה:רוסים שנולדו ב-1960
משרד המורשת

משרד המורשת הוא משרד ממשלתי בישראל, שהוקם על ידי ממשלת ישראל ה-37 בשנת 2023 לאחר פיצול משרד ירושלים ומורשת.

==היסטוריה==
לקראת הקמת ממשלת ישראל השלושים ושבע הוסכם בהסכם הקואליציוני בין הליכוד לעוצמה יהודית שמשרד ירושלים ומורשת יפוצל למשרד ירושלים ומסורת ישראל ולמשרד המורשת. עמיחי אליהו ימונה לשר המורשת, ומאיר פרוש ימונה לשר לענייני ירושלים ומסורת ישראל. לפי החלטת הממשלה ב-29 בינואר 2023, משרד ירושלים ומורשת שינה את שמו למשרד ירושלים ומסורת ישראל. תחומי הפעולה הקשורים לענייני מורשת עברו ל"משרד מורשת", והתווספו לו סמכויות נוספות ממשרדים אחרים.<ref>החלטות ממשלהː [https://www.gov.il/he/departments/policies/dec90-2023 שינוי שם משרד ירושלים ומורשת למשרד המורשת; שינוי תוארו של שר ירושלים ומורשת ל"שר המורשת"; העברת שטחי פעולה ממשרד למשרד; העברת סמכויות הנתונות לפי חוק משר לשר], הממשלה ה-37, החלטה מס 90</ref>

==גופים הכפופים למשרד==
* רשות העתיקות 
* המועצה לשימור אתרים

== שרי המורשת ==
{| class="wikitable" id="toc" width="100%" align="center" style="text-align:center;"
!מס'
!דיוקן
!שם
<small>(תקופת חיים)</small>
! colspan="2" |סיעה
! colspan="2" |תקופת כהונה
!ממשלה
|-
|1
|100x100 פיקסלים
|עמיחי אליהו
<small>(1979-)</small>
| style="background:#F0491C" |
|עוצמה יהודית
|22 בינואר 2023
|מכהן
|השלושים ושבע
|}

== קישורים חיצוניים ==
* 

==הערות שוליים==

קטגוריה:משרדי ממשלה בישראל
Wild Child

"Wild Child" (בעברית: "ילד פראי") הוא שיר שהוקלט על ידי הזמרת-יוצרת והמוזיקאית האירית אניה, מתוך אלבום האולפן החמישי שלה, A Day Without Rain.<ref name=":0"></ref> השיר יצא לאור ב-4 בדצמבר 2001, על ידי חברת התקליטים האחים וורנר, כסינגל השני והאחרון מתוך האלבום.<ref name=":0" /> הוא הופץ כסינגל שנה לאחר צאתו של האלבום.<ref name=":0" />

השיר הגיע למקום העשירי במצעד הסינגלים הפולני.<ref></ref>

== הוצאה ==
בגרמניה, יפן וקוריאה, הסינגל פורסם רק בפורמט של קומפקט דיסק; בממלכה המאוחדת, הוא פורסם בנוסף גם בפורמט של קלטת שמע.<ref name=":0" /> הבי-סייד שלו, "Midnight Blue" עובד מאוחר יותר ונכלל כשיר הנושא באלבום האולפן של אניה מ-2008, .<ref></ref> אניה ביצעה את השיר בפרס דיסק הזהב של יפן לשנת 2001, לאחר שקיבלה פרס בקטגוריית "אלבום הפופ הבין-לאומי הטוב ביותר של השנה", עבור A Day Without Rain.<ref></ref> ברחבי העולם, זכה "Wild Child" להצלחה כאשר דורג בחמישה מצעדים בסך הכול.

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-68 מיליון השמעות.<ref></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של אניה ב-22 באוקטובר 2008.<ref name=":1"></ref> הוא צבר למעלה מ-8 מיליון צפיות.<ref name=":1" />

== רשימת השמעה ==

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|4 בדצמבר 2001
|תקליטור • קלטת שמע
|האחים וורנר
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2000
קטגוריה:סינגלים מ-2001
קטגוריה:שירי אניה
קטגוריה:שירים באנגלית
קטגוריה:שירים שנכתבו על ידי אניה
קטגוריה:שירים שנכתבו על ידי רומא ראיין
קטגוריה:שירים שהולחנו על ידי אניה
קטגוריה:שירים שהופקו על ידי ניקי ראיין
קטגוריה:בלדות פופ
קטגוריה:שירי העידן החדש
קטגוריה:סינגלים בהוצאת וורנר מיוזיק גרופ
טאקיה

סוגים שונים של כיפות מוצגות בשוק פטה, [[קולומבו, סרי לנקה]]
טאקיה (בערבית: طاقية) או ערקצ'ין (בפרסית: عرقچین) היא כיסוי ראש קצר ומעוגל. לעיתים קרובות חובשים אותו למטרות דתיות. המוסלמים מאמינים כי נביא האסלאם מוחמד נהג לשמור את ראשו מכוסה, מה שהופך את כיסוי הראש למוּסְתַחַבּ (مُسْتَحَبّ) (כלומר, ראוי לשבח לכסות את הראש על מנת לחקות אותו). גברים מוסלמים נוהגים לחבוש את הכיפות במהלך התפילה.

הטאקיה יכולה להיות בכל צבע. עם זאת, במיוחד במדינות ערב, כאשר שמים אותה מתחת לכאפייה, נהוג ללבוש טאקיה בצבע לבן. חלק מהמוסלמים שמים סביב הטאקיה טורבן, המכונה בערבית "עמאמה" (عمامة), דבר שנעשה לעיתים קרובות על ידי מוסלמים שיעים וסונים. בארצות הברית ובבריטניה, תקיה מכונה בדרך כלל "כופיס".

== תופי ==
תוֹפִּי (באורדו: ٽوپي) הוא סוג של כיסוי ראש אסלאמי, אשר נהוג לחבוש בפקיסטן, בבנגלדש, בהודו ובאזורים נוספים בדרום אסיה. סוגים רבים ושונים של תופי כוללים את , אשר נהוג לחבוש בסינד, ואת התופי הסרוג שחובשים לעיתים קרובות בתפילות.

לעיתים חובשים את התופי יחד עם , שהוא התלבושת הלאומית של פקיסטן.

== קישורים חיצוניים ==

* [http://www.raqs.co.nz/me/clothing_headwear_male.html כיפות ערביות], באתר Raqs

קטגוריה:תשמישי קדושה
קטגוריה:כיסויי ראש
קטגוריה:לבוש אסלאמי
קטגוריה:בגדי גברים
פונקציית המשולש

דוגמה לפונקציית המשולש
פונקציית המשולש היא פונקציה שהגרף שלה הוא בצורת משולש, פעמים רבות משולש שווה-צלעות שגובהו 1 ואורך בסיסו 2. פונקציית המשולש שימושית בעיבוד אותות ובהנדסת מערכות תקשורת, כמייצגת של אותות אידיאליים, שממנה ניתן לגזור פונקציות מציאותיות יותר. הפונקציה שימושית גם באפנון דופק מקודד כצורת דופק לשידור אותות דיגיטליים וכמסנן מתואם לקליטת האותות. היא משמשת גם להגדרת החלון המשולש .

==הגדרה==

ההגדרה הנפוצה של פונקציית המשולש היא:
:<math>
\begin{align}
\operatorname{tri}(x) = \Lambda(x) \ &\overset{\underset{\text{def}}{}}{=} \ \max\big(1 - |x|, 0\big) \\
 &= \begin{cases}
 1 - |x|, & |x| < 1; \\
 0 & \text{תרחא} \\
 \end{cases}
\end{align}
</math>

באופן שקול ניתן להגדיר את הפונקציה כקונבולוציה של שתי פונקציות מלבן זהות:
:<math>
\begin{align}
\operatorname{tri}(x) &= \operatorname{rect}(x) * \operatorname{rect}(x) \\
 &= \int_{-\infty}^\infty \operatorname{rect}(x - \tau) \cdot \operatorname{rect}(\tau) \,d\tau. \\
\end{align}
</math>

את פונקציית המשולש ניתן להציג גם כמכפלה של פונקציית המלבן ופונקציית הערך המוחלט:
:<math>\operatorname{tri}(x) = \operatorname{rect}(x/2) \big(1 - |x|\big).</math>

פונקציית משולש חלופית
יש שמגדירים את פונקציית המשולש כבעל בסיס באורך 1 (במקום 2) כך:
:<math>
\begin{align}
\operatorname{tri}(2x) = \Lambda(2x) \ & \overset{\underset{\text{def}}{}}{=} \ \max\big(1 - 2|x|, 0\big) \\
 &= \begin{cases}
 1 - 2|x|, & |x| < \tfrac12; \\
 0 & \text{תרחא} \\
 \end{cases}
\end{align}
</math>

ההגדרה הכללית של פונקציית המשולש היא:
:<math>
\operatorname{tri}_j(x) = \begin{cases}
 (x - x_{j-1})/(x_j - x_{j-1}), & x_{j-1} \le x < x_j; \\
 (x_{j+1} - x)/(x_{j+1} - x_j), & x_j \le x < x_{j+1}; \\
 0 & \text{תרחא}
 \end{cases}
</math>
במסגרת הגדרה כללית זו, ההגדרה שבתחילת פרק זה היא מקרה פרטי:
:<math>\Lambda(x) = \operatorname{tri}_j(x),</math>

כאשר <math>x_{j-1} = -1</math>, <math>x_j = 0</math>, <math>x_{j+1} = 1</math>.

==סילום==
לכל פרמטר <math>a \ne 0</math>:
:<math>
\begin{align}
\operatorname{tri}\left(\tfrac{t}{a}\right) &=
 \int_{-\infty}^\infty \tfrac{1}{|a|} \operatorname{rect}\left(\tfrac{\tau}{a}\right) \cdot \operatorname{rect}\left(\tfrac{t-\tau}{a}\right) \,d\tau \\
&= 
\begin{cases}
1 - |t/a|, & |t| < |a|; \\
0 & \text{תרחא}
\end{cases}
\end{align}
</math>

==התמרת פורייה==
התמרת פורייה מוגדרת כדלקמן:
:<math>
\begin{align}
\mathcal{F}\{\operatorname{tri}(t)\} 
&= \mathcal{F}\{\operatorname{rect}(t) * \operatorname{rect}(t)\}\\
&= \mathcal{F}\{\operatorname{rect}(t)\}\cdot \mathcal{F}\{\operatorname{rect}(t)\}\\
&= \mathcal{F}\{\operatorname{rect}(t)\}^2\\
&= \mathrm{sinc}^2(f),
\end{align}
</math>
כאשר <math>\operatorname{sinc}(x) = \sin(\pi x) / (\pi x)</math> היא פונקציית ה-sinc המנורמלת.

==ראו גם==
*התמרת פורייה
*פונקציית המלבן
*התפלגות משולשת

==קישורים חיצוניים==
* 

==הערות שוליים==

קטגוריה:פונקציות ממשיות ומרוכבות
קרלוס אלקרס (כדורגלן)

קרלוס חונאס אלקרס (בספרדית: Carlos Jonás Alcaraz; נולד ב-30 בנובמבר 2002 בלה פלאטה שבארגנטינה) הוא כדורגלן ארגנטינאי המשחק בעמדת הקשר בקבוצת סאות'המפטון מהפרמייר ליג.

== קריירת מועדונים ==
אלקרס הצטרף למחלקת הנוער של ראסינג קלוב בשנת 2017. ב-26 בינואר 2020 ערך את הופעת הבכורה שלו בקבוצה הבוגרת של המועדון, בתיקו 1-1 נגד אתלטיקו טוקומאן במסגרת המחזור ה-17 בליגת העל הארגנטינאית לעונת . הוא ערך 66 הופעות ליגה במדי המועדון, בהן הבקיע תשעה שערים.

ב-11 בינואר 2023 חתם אלקרס על חוזה לארבע שנים וחצי בסאות'המפטון מהפרמייר ליג.

== תארים ==
;ראסינג קלוב
* גביע האלופות הארגנטינאי (1): 2022

== קישורים חיצוניים ==

== הערות שוליים ==

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני ראסינג קלוב
קטגוריה:כדורגלני סאות'המפטון
קטגוריה:ארגנטינאים שנולדו ב-2002
אנדריאס שיילדרופ

אנדראס ראדגור שיילדרופ (בנורווגית: Andreas Rædergård Schjelderup; נולד ב-1 ביוני 2004 בבודה שבנורווגיה) הוא כדורגלן נורווגי המשחק בעמדת קשר הכנף בקבוצה בנפיקה ליסבון מליגת העל הפורטוגלית.

== קריירת מועדונים ==
שיילדרופ גדל במחלקת הנוער של בודה/גלימט. בחודש יולי 2020 חתם שיילדרופ במחלקת הנוער של נורשלן מליגת העל הדנית. ב-4 בפברואר 2021 ערך את הופעת הבכורה שלו בקבוצה הבוגרת של המועדון, בהפסד 0–1 לברונדבי במסגרת המחזור ה-14 בליגה לעונת . ב-12 במרץ הבקיע את שער הבכורה שלו במועדון, בניצחון 0–3 על לינגבי בולקלוב במסגרת המחזור ה-21 בליגה.

ב-12 בינואר 2023 חתם שיילדרופ בבנפיקה מהליגה הפורטוגלית בסכום של 14 מיליון אירו לא כולל בונוסים.

== קריירה בינלאומית ==
שיילדרופ הוא חלק מסגל נבחרת נורווגיה עד גיל 21.

== קישורים חיצוניים ==

== הערות שוליים ==

קטגוריה:כדורגלנים נורווגים
קטגוריה:קשרי כדורגל נורווגים
קטגוריה:כדורגלני נורשלן
קטגוריה:נורווגים שנולדו ב-2004
לשרוד אחרי (סדרת טלוויזיה)

לשרוד אחרי (ברוסית: Вы́жить по́сле) היא סדרת טלוויזיה רוסית מסוגת דרמת-אימה שנוצרה על ידי אולפני Art Pictures Vision עבור רשת CTC. הסדרה עלתה לשידור לראשונה ב-18 בנובמבר 2013, היא כוללת 36 פרקים ב-3 עונות, כאשר פרק סיום הסדרה שודר ב-4 במרץ 2016.

==תקציר העלילה==
===עונה ראשונה===
11 צעירים נעולים בבונקר תת-קרקעי מתחת למוסקבה. הם לא יודעים איך הם הגיעו לכאן ולמה הם מוחזקים כאן. בינתיים, רכב של תאגיד "ורשינה" הנושא וירוס קטלני לבדיקות אנושיות מעורב בתאונה והנגיף חודר למערכת הרכבת התחתית. עשרות אלפי אנשים מתים, השאר מפונים. רוב בירת רוסיה מתרוקנת, המעטים שלא הספיקו להתפנות נשארו בה, ומוראניות – בנות בגיל הפוריות עם גנים טובים, הפכו לזומביות. בעזרת בכי בתדירות גבוהה הם משתקים אנשים ותוקפים את הקורבן. בנות מוראניה שומרים בחיים רק את אלה שיכולים להצטרף לצבא שלהן ולהביא צאצאים. תהליך הפיכת הבנות למוטציות יכול להימשך מספר שעות ואפילו ימים, תלוי במידת הנשיכה.
===עונה שנייה===
חודש חלף מאז הפך נגיף קטלני את מוסקבה לעיר רפאים המאוכלסת במוטנטים. העיר עדיין מבודדת מהעולם החיצון, ונשלטת על ידי תאגיד "ורשינה", שהחליף את מנהיגות המדינה. תוך הסתרת האמת מהציבור וטענה כי לא נותרו ניצולים בעיר, התאגיד ממשיך לחקור את הנגיף, תוך שימוש בעיר כמעין שדה ניסויים לנדבקים. מדעני התאגיד מגלים שהנגיף עובר מוטציה, ומעניק לנשאיו את התכונות הנחוצות להישרדות. קבוצת צעירים ששרדו נמצאת בתוך עיר סגורה ללא תקשורת והגנה. כשהם מתאחדים בקבוצות או פועלים לבדם, הם מנסים להציל את חייהם לא רק מאנשים נגועים, אלא גם משכירי החרב של התאגיד, שמנקים את העיר מעוברי אורח לא רצויים. לכולם מטרות שונות – מישהו רוצה לעזוב את העיר בכל מחיר ואחרים מתכוונים להישאר ולהתחיל במלחמה נגד התאגיד כדי לנקום את מות יקיריו.
===עונה שלישית===
עברו שבועיים. תאגיד "ורשינה" כבר לא שולט בהון. חיילים ויחידות סדירות של המשרד למצבי חירום מובאים למוסקבה. ניקוי העיר מתחיל. הממשלה הפדרלית רואה בנגיף נשק ביולוגי, ולכן מטילה על שירות הביטחון הפדרלי בראש סדר העדיפויות למצוא נוגדן. אפשר ליצור אותו רק בהשתתפותה של מנהיגת המוראניה, שבעקבותיה מתחיל ציד. קבוצת צעירים מצליחה לצאת מאזור ההסגר, אך האם יצליחו לחזור לחייהם הרגילים? מאבק ההישרדות שלהם נמשך.

==קישורים חיצוניים==

מידע וכתבות:

קטגוריה:סדרות טלוויזיה רוסיות שעלו לשידור בשנות ה-2010
קטגוריה:סדרות אימה
קטגוריה:סדרות פוסט-אפוקליפטיות
קטגוריה:סדרות מתח רוסיות
קטגוריה:תוכניות טלוויזיה שמתרחשות במוסקבה
קטגוריה:סדרות דרמת אימה
קטגוריה:סרטי זומבים
קטגוריה:ערוץ CTC: תוכניות וסדרות
Glamorous

Glamorous הוא סינגל של הזמרת האמריקאית פרגי בהשתתפות הראפר האמריקאי לודאקריס, מתוך אלבום הבכורה של פרגי, The Dutchess.<ref></ref> השיר יצא לאור כסינגל השלישי מתוך האלבום, בהוצאת חברות התקליטים A&M רקורדס, ויל.איי.אם רקורדס ואינטרסקופ רקורדס.<ref name=lamb></ref><ref></ref>

השיר הגיע למקום הראשון במצעד הבילבורד הוט 100. בהמשך, ב-2022, נדגם השיר בשירו של ג'ק הארלו, "First Class", שהגיע לצמרת המצעד גם הוא.<ref></ref>

==רקע והפקה==
השיר נכתב על ידי פרגי ולודאקריס לצד ויל.איי.אם, אלביס ויליאמס והמפיק פולו דה דון. ויל.איי.אם היה אחראי על עיבוד השיר בעוד רון פייר הפיק את השירה הנוספת הנוכחת ברצועה. בשיר משתתפים השותף לכתיבתו ויליאמס, שסיפק את הקלידים, ומייק הארטנט, שניגן בגיטרות. העבודה הטכנית שבוצעה בשיר כוללת הנדסה, שנוהלה בעיקר על ידי טראוויס דניאלס, שנעזר במק וודוורד. טל הרצברג, שעבד עם הבלאק אייד פיז בהקלטות אולפן קודמות, ביצע הנדסה נוספת לרצועה תוך שימוש ב-Pro Tools. טוני מזראטי הוחתם כמהנדס המיקס הראשי בעוד ריאן קנדי סייע לו באולפני The Record Plant בהוליווד. השיר הוקלט לבסוף באולפני Tree Sound באטלנטה וב-The Record Plant, על ידי "אנגרי" מייק אלאופולוס.

השיר פורסם כסינגל השלישי מתוך The Dutchess, לאחר "London Bridge" ו-"Fergalicious". איי-אנד-אם רקורדס, לצד ויל.איי.אם מיוזיק גרופ ואינטרסקופ רקורדס, שלחו את השיר לתחנות הרדיו-מיינסטרים ב-23 בינואר 2007 ותחנות הרדיו הקצבי בארצות הברית ב-20 בפברואר 2007. מאוחר יותר, יצא ברחבי העולם כתקליטור סינגל ב-16 במרץ 2007.

== רשימות כל הזמנים ==
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|בילבורד
|500 שירי הפופ של כל הזמנים
|348
|<ref></ref>
|}

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה ×3
| 210,000
|-
! ניו זילנד (RMNZ)
| זהב
| 5,000
|-
! הממלכה המאוחדת (BPI)
| פלטינה
| 600,000
|-
! ארצות הברית (RIAA)
| פלטינה ×3
| 3,012,000
|-
! ארצות הברית (RIAA)
| פלטינה
| 1,000,000
|}

== קישורים חיצוניים ==

== הערות שוליים ==

קטגוריה:שירי 2007
קטגוריה:סינגלים מ-2007
קטגוריה:שירי פרגי
קטגוריה:שירי לודאקריס
קטגוריה:שירים באנגלית
קטגוריה:שירים שנכתבו על ידי פרגי
קטגוריה:וידאו קליפים שבוימו על ידי דייב מאיירס
קטגוריה:שירים על צרכנות
קטגוריה:שירים על תהילה
קטגוריה:בלדות R&B עכשוויות
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת A&M רקורדס
דילטיאזם

דילטיאזם (שם גנרי: Diltiazem Hydrochloride) היא תרופה ממשפחת חוסמי תעלות סידן, הנועדה לטיפול במחלות לב הקשורה באספקה לקויה של חמצן לשריר הלב, ולטיפול בלחץ דם גבוה. דילטיאזם הוא נגזרת של בנזוטיאפין, בעל תכונות נוגדות יתר לחץ דם ואנטי הפרעות קצב. התרופה משווקת בישראל תחת השמות: אדיזם, דילטם, לבודקס.

== מנגנון הפעולה ==
דילטיאזם מעכב את זרימת יוני הסידן לשריר הלב במהלך הדפולריזציה. ריכוזי סידן תוך תאי מופחת מגביר את הרפיית השריר החלק, וכתוצאה מכך מאפשר את הרחבת כלי הדם וירידה בלחץ הדם.

שפעול של שריר הלב כולל שפעול של תעלות סידן תלויות מתח מסוג L, אשר מכניסות סידן לתא והן התעלות העיקריות שאחראיות על שטף הסידן בתאי הקוצב של שריר הלב. כמקור העיקרי לסידן שאחראי על כיווץ השריר החלק בלב, אקטיבציה של תעלות סידן מסוג L מאפשר כניסה של יוני סידן לפני דה-פולריזציה והפעלה של התעלה. כניסת הסידן החוץ תאי לתא מעודדת גם יציאה של סידן ממאגר תוך תאי ברשתית האנדופלסמטית.

דילטיאזם מעכב את תעלות הסידן הרגישות למתח בכלי הדם ובכך מונע עלייה ברמות הסידן. בנוסף, הוא מפריע לשחרור יוני סידן מהרשתית האנדופלסמטית ובכך מונע את שטף הסידן החוץ תאי והתוך תאי בתאי שריר חלק ובשריר הלב. רמות הסידן הנמוכות מובילות לירידה בכיווציות שריר הלב, ירידה בתנגודת העורקית הפריפרית, משפר את אספקת החמצן לרקמת הלב ומוריד את תפוקת הלב.

== התוויות ==
דילטיאזם בישראל משמשת עבור:
* אי נוחות, אנגינה (לדוגמה: כאב או הרגשת לחץ באזור החזה) במצבים המשלבים אספקת חמצן בלתי מספקת לשריר הלב
* תעוקת לב כרונית יציבה, תעוקת לב לא יציבה, תעוקת לב מעווית כלי דם (תעוקת לב על שם פרינצמטאל)
* לחץ דם גבוה

== תופעות לוואי ==
תופעות לא רצויות כוללות תת-לחץ דם, ברדיקרדיה, סחרחורת, הסמקה, עייפות, כאבי ראש ובצקות (בעיקר בגפיים).

תופעות לוואי נדירות הן אי ספיקת לב, אוטם שריר הלב ורעילות בכבד.

== התוויות נגד <ref></ref> ==
מבנה כימי - דילטיאזם
- תסמונת הסינוס החולה למעט במטופלים עם קוצב לב מתפקד 

- תת-לחץ דם חמור (לחץ דם סיסטולי מתחת ל-90)

- רגישות לתרופה

- אוטם בשריר הלב וגודש ריאתי

- במקביל לטיפול בחוסמי בטא תוך ורידי

- טכיקרדיה חדרית מורכבת

- תסמונת וולף-פרקינסון-וויט

- הלם קרדיוגני

- חסימת AV מדרגה שנייה או שלישית למעט במטופלים עם קוצב לב מתפקד

- אי ספיקת לב עם מקטע פליטה מופחת לאחר אוטם חריף בשריר הלב 

==קישורים חיצוניים==

==הערות שוליים==

קטגוריה:חוסמי תעלות סידן
הסכם וינה (1864)

הסכם וינה (בדנית: Freden i Wien; בגרמנית: Frieden von Wien) היה הסכם שלום שנחתם ב-30 באוקטובר 1864 בווינה בין האימפריה האוסטרית, ממלכת פרוסיה וממלכת דנמרק. החוזה סיים את מלחמת שלזוויג השנייה. דנמרק ויתרה על דוכסות שלזוויג (למעט האי אירו, שנותר דני) דוכסות הולשטיין ודוכסות סקסוניה-לאוונבורג. הם ינוהלו במשותף על ידי פרוסיה ואוסטריה תחת שלטון משותף. הסכם שלאחר מכן בין אוסטריה ופרוסיה ב-14 באוגוסט 1865, המכונה אמנת גאשטיין, קבע שפרוסיה תנהל את שלזוויג ואוסטריה תשלוט באופן דומה בהולשטיין. אוסטריה מכרה גם את זכויותיה על לאוונבורג לפרוסיה. מחלוקות על הממשל של שלזוויג והולשטיין הובילו למלחמת אוסטרו-פרוסיה ב-1866. כשהמלחמה ההיא הסתיימה סיפחה פרוסיה את שלזוויג והולשטיין.<ref></ref>

== הערות שוליים ==

וינה (1864)
וינה (1864)
קטגוריה:גרמניה: היסטוריה
קטגוריה:אוסטריה: היסטוריה
קטגוריה:דנמרק: היסטוריה
וינה (1864)
וינה (1864)
נוקס הלם

אלכסנדר נוקס הלם (באנגלית: Alexander Knox Helm; 23 במרץ 1893 – 7 במרץ 1964) היה דיפלומט בריטי, שכיהן כציר ארצו בהונגריה, כנציג הדיפלומטי הבריטי הראשון בישראל, כשגריר בטורקיה וכמושל הכללי האחרון של סודאן.

==ביוגרפיה==
נוקס הלם נולד וגדל בעיר דמפריס שבסקוטלנד. למד בקינגס קולג' שבאוניברסיטת קיימברידג'.

בשנת 1912 התקבל לעבודה בתפקיד זוטר במשרד החוץ הבריטי. במלחמת העולם הראשונה התנדב לשירות צבאי ושירת כקצין ביחידת ארטילריה, בין היתר בארץ ישראל. לאחר המלחמה גויס לשירות הקונסולרי בלבנט . לאחר תקופה של לימוד שפות בקיימברידג' שימש כסגן קונסול בסלוניקי שביוון וכמתרגם באיסטנבול. לאחר העברת הבירה הטורקית לאנקרה הוצב נוקס שם כמזכיר שני בשגרירות בריטניה ואחר כך כקונסול. ב-1930 שב לבריטניה ושירת במחלקת המזרח במשרד החוץ. ב-1937 יצא לשמש כקונסול באדיס אבבה שבאתיופיה.

עם פרוץ מלחמת העולם השנייה הוצב בשגרירות בריטניה בארצות הברית. הוא עסק שם בסוגיות מורכבות שנגעו לאספקת דלק לבריטניה. ב-1942 יצא שוב לאנקרה בתפקיד יועץ. בשנת 1946 נבחר לשמש הנציג הבריטי בהונגריה ולאחר כינון היחסים הרשמיים עמה מחדש ב-1947 היה לציר הבריטי שם. ב-1949 מונה לנציג הדיפלומטי הראשון של בריטניה במדינת ישראל הצעירה בדרגת ממונה על היחסים ולאחר מכן כציר. כהונתו בת השנתיים בישראל נחשבה למוצלחת. בין 1951 ל-1954 שימש כשגריר בריטניה בטורקיה. לאחר מכן פרש משירות החוץ, אך ב-1955 הוצב לתקופה קצרה לשמש כמושל הכללי האחרון של סודאן, לפני שקיבלה את עצמאותה ב-1956.

אשתו הראשונה של הלם מתה בשנת 1925. הוא נישא שוב ב-1931.

בשנת 1964 טבע הלם בים.

===הערכה===
העיתון טיימס תיאר את הלם כאישיות בעלת אופי חזק ונחישות רבה, כנושא ונותן מוכשר ובעל חוש לעיתוי - תכונות שהושלמו על ידי חוש הומור וקסם אישי, כאדם שהיה אהוד על ידי אנשי צוותו, שהיה נכון תמיד לשמוע את עצתם, אך קיבל את החלטותיו בעצמו. הוא שימר את המבטא של עיר הולדתו הכפרית הסקוטית ואת חיבתו לענייני חקלאות.

==אותות ועיטורים==
נוקס הלם עוטר באותות והעיטורים הבאים:
* מפקד ואביר מפקד במסדר האימפריה הבריטית
* עמית ואביר הצלב הגדול של מסדר מיכאל הקדוש וג'ורג' הקדוש

<gallery widths="250px" heights="250px" perrow="2">
תמונה:Alexander Knox Helm 1951.jpg|נוקס הלם עם הנשיא חיים ויצמן בקבלת פנים בבית ויצמן ברחובות לרגל יום העצמאות 1951
תמונה:Wwwm1027.jpg|נוקס הלם בכנסת, 1951, לצדו של לזלי הור-בלישה. בתמונה נראים גם משה שרת ויוסף שפרינצק
</gallery>

==קישורים חיצוניים==

* [https://news.google.com/newspapers?id=TjpAAAAAIBAJ&sjid=XFkMAAAAIBAJ&pg=2936%2C6314955 ידיעה עיתונאית על מינוי הלם למושל הכללי של סודאן]

קטגוריה:דיפלומטים בריטים
קטגוריה:שגרירים בטורקיה
קטגוריה:אנשי צבא בריטים במלחמת העולם הראשונה
קטגוריה:סקוטים
קטגוריה:אבירים מפקדים במסדר האימפריה הבריטית
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:הרוגי טביעה
קטגוריה:יחסי הממלכה המאוחדת – ישראל
קטגוריה:סודאן האנגלו-מצרית
קטגוריה:בריטים שנולדו ב-1893
קטגוריה:בריטים שנפטרו ב-1964
מערות קנגו

מערות קנגו
250px
250px
מערות קנגו הן מערכת מערות קרסטיות, הממוקמת למרגלות רכס הרי סוורטברג, בקרבת העיר אאודטסהורן, בפרובינציית הכף המערבי שבדרום אפריקה. המערה הראשית היא אחת מהמערות הידועות והפופולריות ביותר לתיירים בדרום אפריקה. על אף שאורכה של מערכת המערות והמנהרות עולה על ארבעה קילומטרים, יכולים מבקרים להיכנס רק לרבע מתוכה בקבוצות שמלוות על ידי מדריך.

== היסטוריה ==
המערות נוצרו באבן גיר מתקופת הפרקמבריון, ומכילות משקעי מערה וכן ציורי מערות וממצאים שמעידים על כך שהיו בשימוש בתקופת האבן התיכונה האפריקאית ובתקופת האבן המאוחרת האפריקאית.

המערות נתגלו מחדש בעידן המודרני ב-1780 על ידי חקלאי מקומי בשם ג׳קובוס ון זיל. המערה הראשונה שבה ביקר הייתה באורך של מגרש כדורגל, ונקראת מאז אולם ון זיל. ב-1792 נתגלתה מערה שנייה, והמערות הפכו במהרה לאתר ביקור פופולרי. ב-1930 בוצע סקר ארכאולוגי על ידי א.ג'.ה. גודווין מאוניברסיטת קייפטאון, במהלכו נתגלו ממצאים ארכאולוגיים מאבן.

== הווה ==
הניהול היומיומי של המערות הוא באחריות עיריית אאודטסהורן. ברוב הימים מוצעים במערות סיורים למבקרים בשני מסלולים אפשריים: הסיור הסטנדרטי, שנמשך כשעה, והסיור ההרפתקני, שנמשך כשעה וחצי וכולל זחילה במעברים צרים וטיפוס על תצורות סלע תלולות. בשני המסלולים ניתן לראות משקעי מערה העשויים מאבן גיר.

== קישורים חיצוניים ==

* 

קטגוריה:אפריקה: אתרים ארכאולוגיים
קטגוריה:מערות נטיפים
קטגוריה:הכף המערבי: גאוגרפיה
קטגוריה:אפריקה: מערות
ACSF3

ממוזער

הגן ACSF3 (קרוי גם ACSF3_HUMAN) הוא גן רצסיבי הממוקם בכרומוזום ה-16 בתאי בני-אדם. הגן בנוי מ-17 אקסונים<ref></ref> ומצוי במקטע 16q24.3<ref></ref> של הכרומוזום. כיום ידועות כשתים-עשרה מוטציות של הגן הגורמות לתסמונת CMAMMA. המוטציה הבי-אללית נחשבת לנדירה מאד.<ref></ref>

== תפקיד הגן ==
סכמה של ביוסינתזה של חומצות שומן
הגן ACSF3 הוא גן רצסיבי האחראי על קידוד אנזים מקבוצת האנזימים המשתייך לאנזימים מקבוצת הליגזות. האנזים אחראי על יצירת תיואסטר בין חומצות השומן המסונתזות בתאי הכבד לבין קואנזים A. האנזים נמצא במיטוכונדריה.

== אבחנה של תסמונת CMAMMA ==
הדיאגנוזה של תסמונת CMAMMA מתאפשרת על ידי כימות ריכוז החומצה המאלונית -MA , והחומצה המתיל-מאלונית- MMA בנסיוב. כאשר ריכוז החומצה המתיל-מאלונית גבוה יותר מריכוז החומצה המאלונית ושתיהן מצויות בריכוז גבוה בנסיוב, מתאפשר הזיהוי של תסמונת נדירה זו לעומת תסמונת ה-MMA <ref></ref>הקלאסית הנגרמת עקב עליה של חומצה מתיל-מאלונית בלבד.<ref></ref> במקביל לשיטה הכימית, מבוצעות בדיקות מיפוי גנטי כדי לאתר מוטציות בגן ACSF3.<ref></ref><ref></ref> הגן הוא רצסיבי ולכן תיתכן נשאות ללא ביטוי פנוטיפי.Methylmalonic acid pathway
3=Methylmalonic acid pathway}}

== תסמינים קליניים ==

התסמונת הנגרמת כתוצאה ממוטציות בגן ACSF3 קרויה אצידוריה משולבת חומצה מלונית ומתיל-מלונית -CMAMMA.<ref></ref> המוטציות גורמות למספר תופעות פתולוגיות כתוצאה מהצטברות החומצה המאלונית והחומצה המתיל-מאלונית בנסיוב וברקמות ולפגיעה בכושר החמצון של חומצות שומן בשריר הלב.Methylmalonic acid pathway 

המוטציות בילדים גורמות לעיכוב התפתחותי, עיכוב בגדילה, ולרמות סוכר נמוכות בדם. לעיתים רחוקות נצפו גם מקרים של גולגולת קטנה מהנורמה המכונה מיקרוצפליה.<ref></ref> באנשים מבוגרים המוטציות מתבטאות בתסמינים פסיכיאטריים ונוירולוגיים, כגון אלצהיימר, דיסוטניה והיפוטוניה, טרשת נפוצה ותסמינים של צהבת ואנמיה. בסקרים גנטיים של אוכלוסיות נרחבות בסין התגלו גם מקרים של חוסר ביטוי פנוטיפי של התסמינים למרות הנשאות הבי-אללית, דהיינו, אנשים שנשאו את המוטציות הגנטיות ללא תסמינים פתולוגיים.

היות שהאנזים אחראי על חמצון חומצות שומן בשריר הלב, התסמונת עלולה להשפיע על מחלות קרדיווסקולאריות והשמנת יתר.<ref></ref> קיימים גם מקרים שבהם הנשאות הגנטית הבי-אללית אינה מתבטאת בילדות, מגיעה לידי ביטוי רק בגיל הבגרות ומתבטאת בשורה של תסמינים נוירולוגיים , ירידה קוגניטיבית, פרכוסים, ותסמינים פסיכיאטריים שונים.

== קישורים חיצוניים ==
* [https://genome.ucsc.edu/cgi-bin/hgTracks?db=hg38&lastVirtModeType=default&lastVirtModeExtraState=&virtModeType=default&virtMode=0&nonVirtPosition=&position=chr16%3A89093852%2D89156233&hgsid=1560521603_E8N5vsC7YOj79QSjTn6vmQtJGiwP מיקום הגן ACFS3 בגנום האנושי] באתר UCSC Genome Browser
* [https://genome.ucsc.edu/cgi-bin/hgGene?db=hg38&hgg_type=knownGene&hgg_gene=ACSF3 מידע על הגן ACSF3] באתר UCSC Genome Browser

== הערות שוליים ==

קטגוריה:גנים בכרומוזום 16 באדם
הבחירות הכלליות ביפן 1942

הבחירות הכלליות ביפן נערכו באימפריה היפנית ב-30 באפריל 1942 לבחירת חברי בית הנבחרים של יפן. אלו היו הבחירות היחידות שנערכו ביפן במהלך מלחמת העולם השנייה. בתקופה זו, איבד בית הנבחרים כל כוח פוליטי, והיה נתון למרותה של הדיקטטורה הצבאית ששלטה באימפריה היפנית באותה התקופה.

הליך זה, שהחל בתקרית מוקדן בו הצבא היפני הקיסרי (ובפרט, צבא קוואנטונג) פלשו למנצ'וריה ללא אישור של הקבינט. ב-1932 מונה האדמירל סאיטו מקוטו לראש הממשלה, אך רק מעטים מחברי המפלגות שהיו בבית הנבחרים היו בעלי תפקידים משמעותיים בממשלה. לאחר כמה שנים, הפך הצבא את יפן למדינה חד מפלגתית תחת משטר צבאי דה פקטו. בבחירות אלו רק מפלגת טאיסיי יוקוסאנקאי ו"עצמאיים" בחסות הצבא הקיסרי יכלו להתמודד בבחירות.

אחוז ההצבעה בבחירות היה גבוה בצורה יוצאת דופן ועמד על כ-83.1%.

== רקע ==
ממשלתו של ראש הממשלה, הידקי טוג'ו מיתגה את הבחירות כ"בחירות להבעת תמיכה במלחמה המזרח אסיאתית הגדולה", הבחירות נערכות ימים ספורים לאחר הפשיטה של דוליטל, בה לראשונה במסגרת המלחמה הפציצו כוחות של ארצות הברית את שטחה היבשתי של יפן.

ב-1940, כל המפלגות הפוליטיות נאלצו להתאחד עם מפלגת הטאיסיי יוקוסאנקאי שלפני הקמתה, הייתה ארגון פשיסטי יפני שנוצר על ידי ראש ממשלת יפן פומימרו קונואה. כל מפלגה אחרת ובפרט מפלגות שמאל ומפלגות אנטי-מלחמתיות היו בלתי חוקיות מאז 1940 והן לא יכלו להריץ אף מועמד בבחירות. בנוסף לכך, פעילים קומוניסטים ופעילים אנטי-צבאיים נעצרו ולא הורשו לרוץ כעצמאיים.

== תוצאות ==
על אף שהמפלגה זכתה ב-381 מתוך 466 המושבים הניתנים לבחירה, היו מספר עצמאים שהצליחו להיכנס לבית הנבחרים, בהם כמה מועמדים שאינם מאושרים הצליחו לזכות במושבים בבחירות, בין מועמדים אלו היו איצ'ירו הטויאמה (שלאחר כניעת האימפריה היפנית והקמת יפן המודרנית שימש כראש הממשלה, הטויאמה הוא סבו של ראש הממשלה היפני לשעבר, יוקיו הטויאמה שכיהן בתחילת שנות ה-2000 בתפקיד), טקאו מיקי (שכיהן אף הוא בתפקיד ראש הממשלה בימי יפן המודרנית) ופוליטיקאים בכירים נוספים שעתידים לכהן בתפקידי מפתח בפוליטיקה היפנית.

למרות כל זאת, כמעט על מועמדי מפלגת טאיסיי יוקוסאנקאי הצליחו להיבחר לתפקיד ללא תחרות במחוז הבחירה שלהם. אחת הסיבות לניצחון המפלגה מלבד ההגבלות הקשות שהוטלו על אויבה הפוליטיים הייתה התמיכה הציבורית הנרחבת של העם היפני במלחמה. למרות שיפן הפכה באופן רשמי למדינה חד מפלגתית ואף התנהלה לעיתים קרובות ככזאת, מפלגת טאיסיי יוקוסאנקאי התפלצה לפלגים רבים, שחלקם הפכו לביקרותיים כלפי הממשלה ככל שהמלחמה נמשכה ומצבה של יפן החלה להידרדר.

== קישורים חיצוניים ==

קטגוריה:האימפריה היפנית: פוליטיקה
קטגוריה:בחירות פרלמנטריות ביפן
קטגוריה:יפן במלחמת העולם השנייה
קטגוריה:1942
2 + 2 = 5

ספר שנקרא "2+2=5" ונכתב על ידי ה[[משורר וההומוריסט הצרפתי, אלפונס אלה. הספר מהווה ביקורת כלפי אנטי-אינטלקטואלית בפוליטיקה הצרפתית]]
שתיים ועוד שתיים שווה לחמש (2 + 2 = 5) הוא ביטוי מתמטי שגוי באופן מכוון בו נעשה שימוש במספר הקשרים תרבותיים, חברתיים ופוליטיים לאורך ההיסטוריה. אחד השימושים המוכרים ביותר בביטוי היה ברומן הדיסטופי "1984" של ג'ורג' אורוול אך על אף שהשימוש הפופולרי ביותר בביטוי היה ב-"1984", הסיסמה הייתה בשימוש כבר במאה ה-17.

בספר "1984" הביטוי הוא חלק מהפילוסופיה הפוליטית של הסוצאנג כמו דוגמאות אחרות שמופיעות בספר ("מלחמה היא שלום, חירות היא עבדות, בערות היא כוח"). בספר מתואר כי המפלגה מצפה מאזרחי אוקיאניה להאמין בנכונותה. בעת כתיבת יומנו הסודי, גיבור הספר, וינסטון סמית', תוהה האם ההצהרה של המפלגה כי "שתיים ועוד שתיים שווה לחמש" היא אכן עובדה.

== פוליטיקה, ספרות, תעמולה ==
כרזת התעמולה של גומינר, שם מופיע הביטוי "2+2=5" בהתייחסות ל[[תוכנית החומש של סטלין]]
בתקופה שקדמה למהפכה הצרפתית, נעשה שימוש רב במושג "2+2=5", לתאר את הכוח הלא-פרופורציונלי שיש למיעוטים הפוליטיים בצרפת (אנשי האצולה, שמנו כ-100,000 אנשים, אנשי הכמורה שמנו כ-400,000 אנשים) לעומת רוב העם הצרפתי, "המעמד השלישי", שהיוו כ-98% מאוכלוסיית צרפת (כ-24,500,000 אנשים).

בסוף המאה ה-19 השתמשה התקשורת הרוסית בביטוי "2+2=5" על מנת לתאר את ההידרדרות המוסרית והבלבול החברתי שחל לקראת תחילת המאה ה-20.

ב-1931 עיצב האמן יעקב גומינר כרזה שתמכה בתוכנית החומש של סטלין. הכרזה כללה משפט בו נכתב כי "2+2=5", דבר שמתייחס לתוכנית החומש כאמור.

ג'ורג' אורוול השתמש ברעיון של 2 + 2 = 5 כבר במאמר שכתב ב-1939, שם אמר כי .

10 שנים לאחר מכן, אוורול השתמש במושג בספרו "1984", שבמהרה הפך לשימוש המוכר ביותר בו. בסוף הספר, כאשר גיבור הספר שנחשד כמתנגד משטר, וינסטון סמית' נחקר על מעשיו ולאחר שהחוקר או'בריאן מנסה לשבור את רוחו מנטלית ולגרום לו לנטוש את ההתנגדות ל"האח הגדול" או'בריאן אומר לסמית' ששליטה במציאות הפיזית ובעולם עצמו אינה כל כך חשובה למפלגה והדבר החשוב ביותר עבורה באמת הוא שאזרחי אוקיאניה יתאימו את תפיסת המציאות שלהם לרצונות הפוליטיים של המפלגה ושל האח הגדול. סמית' אומר לאובריאן כי אך או'בריאן אומר לו בתגובה כי .

== קישורים חיצוניים ==

* [http://orwell.ru/library/novels/1984/english 1984 גרסאות אלקטרונית של הספר "1984"]

קטגוריה:חיבור
קטגוריה:1984 (ספר)
ממדוח סאלם

ממדוח סאלם (בערבית: ممدوح سالم; 1918, אלכסנדריה – 25 בפברואר 1988, לונדון) היה איש ביטחון ומדינאי מצרי שכיהן כראש ממשלת מצרים בין השנים 1975–1978.

==ביוגרפיה==
סאלם נולד באלכסנדריה. עם סיום לימודיו בבית הספר לשיטור ב-1940, הוא הצטרף לכוחות הביטחון ואף הגיע לתפקיד קצונה בכיר בדרגת "ליווא”, המקביל לדרגת אלוף. הוא פיקד על כוחות הביטחון של מחוז אלכסנדריה עוד בתקופת שלטונו של המלך פארוק. בין השנים 1960–1967, הוא היה הקצין האחראי על ביטחונו האישי של הנשיא גמאל עבד אל-נאצר, ובין השנים 1967–1972 מונה למושל של כמה מחוזות, ביניהם מחוז אסיוט (בשנים 1967–1970) ואלכסנדריה (1970).

בשנת 1971, מונה סאלם לתפקיד שר הפנים בממשלתו של מוחמד פאוזי על ידי הנשיא החדש, אנואר סאדאת, וכיהן בתפקיד זה על למינויו לתפקיד ראש הממשלה ב-1975. מינויו של סאלם, קצין משטרה ותיק, שנתפס גם כאחד מתומכיו זכריא מוחי א-דין לתפקיד זה בתקופה הרגישה של תחילת כהונתו של סאדאת כנשיא, נתפסה כסימן לדיכוי שסאדאת היה זקוק להשליט כדי לייצב את שלטונו, במיוחד לאור תנועות המחאה העממיות שהלכו וצברו תאוצה בתחילת שנות ה-70.

===כהונתו כראש ממשלה===
עם פרוץ המחאות במצרים ב-1975, סאדאת מינה את סאלם כראש ממשלה וכאחראי על הרכבת ממשלה חדשה. תפקידה של ממשלה זו הייתה לסייע לסאדאת בתקופה שבה הנהיג מדיניות של התקרבות למערב וניסיון לליברליזציה כלכלית ולהתמודד עם הזעם הציבורי שהתפרץ בעקבות מדיניות זו.

עם חלוקת מפלגת השלטון במצרים, האיחוד הסוציאליסטי הערבי, לפלגים פוליטיים מתחרים על ידי סאדאת, עמד סאלם בראש הזרם המרכזי, שנקרא "הארגון הערבי-סוציאליסטי המצרי”. פלג זה זכה ברוב גדול של המושבים בבחירות 1976 לפרלמנט המצרי. עם פירוק האיחוד כשנה לאחר מכן, סאלם מצא את עצמו עומד בראש מפלגה עצמאית, המפלגה הערבית-סוציאליסטית. בעקבות הקמת המפלגה הלאומית-דמוקרטית, אליה הצטרפו רוב החברים לשעבר בזרם המרכזי של האיחוד, אף מפלגתו של סאלם התמזגה לתוך מפלגת השלטון החדשה של סאדאת.

סאלם זכור בהיסטוריה המצרית במיוחד בקשר לתפקידו בדיכוי המחאות של ינואר 1977, שפרצו בשל המצב הכלכלי הקשה במצרים באותה תקופה ובמיוחד על רקע ביטול הסובסידיות על מוצרי מזון בסיסיים שדרשה קרן המטבע הבין-לאומית. שמו של סאלם נזכר באחת מסיסמאות המחאה של אותה תקופה: "יא ממדוח ביי, אל-לחמה בקת בגניה!" (אדון ממדוח, הבשר התייקר!). בתפקידו כראש ממשלה, קיבל סאלם גם את פני המשלחת הישראלית הראשונה שהגיעה לקהיר בדצמבר 1977 כדי להשתתף בשיחות השלום.

===סיום תפקידו והמשך חייו===
ב-1978, בעקבות התפטרות שר החוץ איבראהים כאמל במחאה על הסכמי קמפ דייוויד, פירק סאדאת את הממשלה, וסאלם הוסר מתפקידו. במקומו מונה מוסטפא ח'ליל, שכיהן אז כיושב ראש מפלגת השלטון. בשנים הבאות, על אף שלא כיהן בתפקיד רשמי, המשיך סאלם לתפקד כיועץ הן לנשיא סאדאת והן לממשיכו הנשיא חוסני מובארכ.

סאלם נפטר בלונדון בגיל 70, שם שהה לצורך קבלת טיפול רפואי.

==קישורים חיצוניים==
* 

==הערות שוליים==

קטגוריה:ראשי ממשלת מצרים
קטגוריה:פוליטיקאים מצרים
קטגוריה:הסכם השלום בין ישראל למצרים: אישים
קטגוריה:מצרים שנולדו ב-1918
קטגוריה:מצרים שנפטרו ב-1988